[{"text_idx": "#000001", "text": "Rhun ap Iorwerth AC yn annog pobl mewn grwpiau \u2018risg\u2019 i gael y brechiad ffliw rhad ac am ddim"}, {"text_idx": "#000002", "text": "Mae Rhun ap Iorwerth yn annog pawb sy\u2019n gymwys i gael y brechiad ffliw rhad ac am ddim i amddiffyn eu hunain rhag cael neu ledu ffliw, salwch sy\u2019n eich gwanhau\u2019n ddifrifol ac sy\u2019n gallu lladd."}, {"text_idx": "#000003", "text": "Mae Mr ap Iorwerth, sy\u2019n cynrychioli Ynys Mo\u0302n, wedi ymuno a\u0302\u2019r galwadau sy\u2019n cael eu gwneud gan weithwyr iechyd proffesiynol blaenllaw yn annog pobl 65 oed neu hy\u0302n, gofalwyr, menywod beichiog a phobl a chanddynt rai mathau o salwch hirdymor i wneud apwyntiad gyda\u2019u meddyg teulu lleol a chael y brechlyn ffliw rhad ac am ddim yn fuan.\nMae pob plentyn dwy a thair oed ar 31 Awst 2016, a phlant yn y dosbarth derbyn a blynyddoedd un, dau a thri yn yr ysgol gynradd hefyd yn gallu cael eu hamddiffyn trwy frechlyn ffliw chwistrell trwyn. Bydd y plant dwy a thair oed yn cael eu brechlyn chwistrell trwyn gan eu meddyg teulu a bydd plant yn y dosbarth derbyn a blynyddoedd un, dau a thri (plant 4 \u2013 7 oed fel arfer) yn cael cynnig eu brechlyn chwistrell trwyn yn yr ysgol."}, {"text_idx": "#000004", "text": "Dywedodd Rhun ap Iorwerth: \u201cMae rhaglen brechu rhag ffliw fawr ar waith ledled Cymru i gynnig brechlynnau rhad ac am ddim i unigolion sy\u2019n wynebu\u2019r perygl mwyaf o ddioddef cymhlethdodau difrifol o ffliw, a\u2019m neges i iddyn nhw yw \u2018curwch ffliw cyn iddo\u2019ch curo chi!\u2019"}, {"text_idx": "#000005", "text": "\u201cY llynedd yng Nghymru cafodd llai na hanner (47%) y bobl dan 65 oed mewn grwpiau \u2018risg\u2019 eu brechiad GIG rhad ac am ddim, ac mae mawr angen inni gynyddu\u2019n sylweddol faint o bobl sy\u2019n cael eu brechu er mwyn atal y salwch hwn y gellir ei rwystro i raddau helaeth rhag lledu.\u201d"}, {"text_idx": "#000008", "text": "Caiff firws y ffliw ei wasgaru\u2019n rhwydd trwy ddiferion sy\u2019n cael eu chwistrellu i\u2019r awyr pan mae person sydd wedi\u2019i heintio yn pesychu neu\u2019n tisian. Mae cyswllt uniongyrchol a\u0302 dwylo neu arwynebau a heintiwyd hefyd yn gallu gwasgaru\u2019r haint. Gall ledu\u2019n gyflym iawn, yn enwedig felly mewn cymunedau caeedig fel ysbytai, cartrefi preswyl ac ysgolion.\nMae\u2019r grwpiau risg yn cynnwys: pob menyw feichiog, ac unigolion o 6 mis oed a chanddynt glefyd anadlol cronig, gan gynnwys asthma cymedrol i ddifrifol, cyflyrau cronig y galon yn cynnwys angina a methiant y galon, clefyd yr arennau, problemau a\u0302\u2019r iau/afu neu anhwylderau niwrolegol (megis stro\u0302c a stro\u0302c ysgafn) yn ogystal ag unrhyw un a\u0302 diabetes. Argymhellir hefyd y dylai oedolion angheuol o ordew gael brechiad ffliw."}, {"text_idx": "#000009", "text": "Grw\u0302p arall sy\u2019n wynebu risg sylweddol uwch o ffliw difrifol yw\u2019r sawl a chanddynt systemau imiwnedd gwannach oherwydd clefyd neu driniaeth gyda rhai mathau o gyffuriau, megis pobl sy\u2019n cael triniaeth am gancr neu gyflyrau fel arthritis gwynegol difrifol."}, {"text_idx": "#000010", "text": "Mae pawb sy\u2019n 65 oed a throsodd yn wynebu mwy o risg o ffliw ac argymhellir y dylent gael brechiad ffliw bob blwyddyn."}, {"text_idx": "#000011", "text": "Gall darllenwyr gael gwybod mwy am sut i gael eu brechlyn rhad ac am ddim trwy fynd i neu , neu trwy ddod o hyd i Beat Flu neu Curwch Ffliw ar twitter a facebook."}, {"text_idx": "#000014", "text": "\u201cNid problem tymhorol ydi'r pwysau ar ein GIG - ..."}, {"text_idx": "#000016", "text": "\u201cRwy\u2019n hynod siomedig fod Caergybi yn wynebu ergyd pellach\u201d \u2013 Rhun ap Iorwerth AS wedi\u2019r cyhoeddiad bod cangen Lloyds Bank Caergybi yn cau"}, {"text_idx": "#000017", "text": "Wrth ymateb i\u2019r cyhoeddiad bod \u2018Lloyds Bank\u2019..."}]